Γιώργος Παράσχος

Ο Γιώργος Παράσχος (γεννήθηκε στις 23 Αυγούστου 1952 στη Θεσσαλονίκη) είναι Έλληνας παλαίμαχος διεθνής ποδοσφαιριστής από τη Μακεδονία και τώρα προπονητής του Ατρόμητου. Αγωνιζόταν ως αμυντικός και αμυντικός μέσος, με συνολικά τις 314 συμμετοχές στο πρωτάθλημα Α΄ Εθνικής, κυρίως με την Καστοριά.

Ποδοσφαιρική καριέρα

Σε συλλογικό επίπεδο 
Ως ποδοσφαιριστής ξεκίνησε την καριέρα του από την ακαδημία του ΠΑΟΚ το 1967. Έγινε επαγγελματίας το 1971 και το 1974 μεταπήδησε στην Καστοριά, με την οποία αγωνίστηκε ως το 1985, με μια μικρή διακοπή για ένα εξάμηνο την περίοδο 1983-84, όταν φόρεσε τη φανέλα του Απόλλωνα Καλαμαριάς. Ήταν μέλος της ομάδας της Καστοριάς που κατέκτησε το κύπελλο Ελλάδας του 1980, επικρατώντας στον τελικό του Ηρακλή Θεσσαλονίκης με σκορ 5-2 και την επόμενη περίοδο αγωνίστηκε στο κύπελλο Κυπελλούχων.

Στις εθνικές ομάδες 
Ο Γιώργος Παράσχος αγωνίστηκε συνολικά 4 φορές με την εθνική Ελλάδας. Η πρώτη συμμετοχή του ήταν στις 21 Σεπτεμβρίου 1977 σε φιλικό αγώνα εναντίον της Ρουμανίας που πραγματοποιήθηκε στο Βουκουρέστι, όταν υπό τις οδηγίες του Αλκέτα Παναγούλια πέρασε ως αλλαγή στη θέση του Σπύρου Λιβαθηνού με το ξεκίνημα του δευτέρου ημιχρόνου.

Αγωνίστηκε επίσης εναντίον της Γιουγκοσλαβίας για το Βαλκανικό κύπελλο (16/11/1977, 0-0), στη μεγάλη εκτός έδρας νίκη επί της Δανίας με 1-0 για τα προκριματικά του Παγκοσμίου Κυπέλλου του 1982 (15/10/1980), καθώς και στον αγώνα προς τιμήν του Μίμη Δομάζου εναντίον της Αυστραλίας στη Λεωφόρο (11/11/1980, 3-3), ο οποίος ήταν ο μοναδικός στον οποίο αγωνίστηκε και στα 90 λεπτά.

Στατιστικά στοιχεία ανά περίοδο

Προπονητική καριέρα 
Εργάστηκε ως προπονητής για πρώτη φορά το 1994 στην Αναγέννηση Καρδίτσας και μέχρι σήμερα έχει βρεθεί στους πάγκους διαφόρων ελληνικών συλλόγων, ενώ το 1998 μετέβη στην Κύπρο για λογαριασμό του ΑΠΟΕΛ.

Τη μεγαλύτερη χρονικά και πιο επιτυχημένη θητεία είχε στη Χαλκηδόνα, την οποία ανέβασε στην Α΄ Εθνική το 2002-03 και στην οποία παρέμεινε πέντε περιόδους, εξασφαλίζοντας ακόμη και την έξοδο της ομάδας στο κύπελλο ΟΥΕΦΑ (όπου αγωνίστηκε ως Ατρόμητος, μετά τη συγχώνευση με την ομάδα του Περιστερίου). 

Στις 18 Απριλίου του 2013 κι έπειτα από απουσία έξι ετών, βρέθηκε ξανά στην τεχνική ηγεσία του Ατρόμητου, από την οποία αποχώρησε στις 22 Σεπτεμβρίου 2014. 

Τον Μάρτιο του 2015 ανέλαβε προπονητής στον Πλατανιά. Στις 20 Απριλίου του 2016 το συμβόλαιό του με την ομάδα των Χανίων ανανεώθηκε για έναν ακόμη χρόνο. Στις 12 Οκτωβρίου του 2017 η συνεργασία του με τον Πλατανιά λύθηκε. 

Στις 12 Δεκεμβρίου του 2017 ανακοινώθηκε η έναρξη συνεργασίας του με τον Απόλλωνα Σμύρνης. Στις 14 Μαΐου του 2018 η συνεργασία του με τον Απόλλωνα Σμύρνης τερματίστηκε.

Στις 12 Νοεμβρίου του 2018 ανέλαβε προπονητής στον Αστέρα Τρίπολης.

Τίτλοι 
Ως ποδοσφαιριστής
Κύπελλο Ελλάδος: 1980

Παραπομπές

Εξωτερικοί σύνδεσμοι 

http://www.rsssf.com/tablesg/grk84.html
http://www.epo.gr/ethniki/downloads/ethniki_andrwn_1976-80.pdf

Έλληνες ποδοσφαιριστές
Έλληνες προπονητές ποδοσφαίρου
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές ΠΑΟΚ
Ποδοσφαιριστές Α.Γ.Σ. Καστοριάς
Ποδοσφαιριστές Απόλλων Καλαμαριάς
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Προπονητές ποδοσφαίρου Α.Ο. Τρικάλων
Προπονητές ποδοσφαίρου Α.Σ. Αναγέννησης Καρδίτσας 1904
Προπονητές ποδοσφαίρου Α.Ο. Καβάλα
Προπονητές ποδοσφαίρου Γ.Σ. Ηρακλή Θεσσαλονίκης
Προπονητές ποδοσφαίρου ΑΠΟΕΛ
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Π.Α.Σ. Γιάννινα
Προπονητές ποδοσφαίρου Α.Ο. Πανηλειακού
Προπονητές ποδοσφαίρου Ολυμπιακού Βόλου
Προπονητές ποδοσφαίρου Ακράτητου Άνω Λιοσίων
Προπονητές ποδοσφαίρου Χαλκηδόνας
Προπονητές ποδοσφαίρου Ατρόμητου Αθηνών
Προπονητές ποδοσφαίρου ΠΑΟΚ
Προπονητές ποδοσφαίρου ΟΦΗ
Προπονητές ποδοσφαίρου Α.Ο. Ξάνθης
Προπονητές ποδοσφαίρου Πανιωνίου
Προπονητές ποδοσφαίρου Λεβαδειακού
Προπονητές ποδοσφαίρου Α.Ο. Πλατανιά
Προπονητές ποδοσφαίρου Αστέρα Τρίπολης
Προπονητές Σούπερ Λιγκ Ελλάδας
Έλληνες προπονητές ποδοσφαίρου στο εξωτερικό
Μακεδόνες